**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS MOKINIŲ VASAROS STOVYKLŲ FINANSAVIMO TVARKOS APRAŠO PATVIRTINIMO**

2021 m. gegužės 20 d. Nr. 34-807

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi ir Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo, mokslo ir sporto ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 262 punktu, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybės mokinių vasaros stovyklų finansavimo tvarkos aprašą (pridedama).

2. Pripažinti netekusiu galios Lazdijų rajono savivaldybės tarybos 2020 m. birželio 19 d. sprendimą [Nr. 5TS-404](http://dvs.lazdijai.lt:8008/document/55923) „Dėl Lazdijų rajono savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo tvirtinimo“.

Savivaldybės merė Ausma Miškinienė

Auksė Stirbienė, mob. 8 612 97 403

PATVIRTINTA

Lazdijų rajono savivaldybės tarybos

2021 m. gegužės d. sprendimu Nr. 5TS-

**LAZDIJŲ RAJONO SAVIVALDYBĖS MOKINIŲ VASAROS STOVYKLŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

 1. Lazdijų rajono savivaldybės (toliau – Savivaldybė) mokinių vasaros stovyklų finansavimo tvarkos aprašas (toliau – Aprašas) nustato mokinių vasaros stovyklų programų (toliau – Programa) konkurso organizavimo, laimėjusių Programų finansavimo, įgyvendinimo, atsiskaitymo už gautų lėšų panaudojimą bei veiklos ir finansinės kontrolės ir jų vykdymo patikrinimo tvarką.

2. Programos remiamos konkurso būdu.

3. Konkurso tikslai:

3.1. užimti kuo daugiau Savivaldybės mokinių;

3.2. plėtoti mokinių socializacijos galimybes per mokinių vasaros atostogas;

3.3. skatinti saviraiškos poreikių tenkinimą;

3.4. sudaryti sąlygas turiningai edukacinei veiklai mokinių vasaros poilsio metu;

3.5. sudaryti kuo palankesnes sąlygas dalyvauti vasaros stovyklose mokiniams, turintiems specialiųjų ugdymosi poreikių, atsirandančių dėl įgimtų ar įgytų sutrikimų, nepalankių aplinkos veiksnių, taip pat mokiniams, gaunantiems socialinę paramą arba turintiems teisę į socialinę paramą.

4. Programos vykdomos vadovaujantis Lietuvos Respublikos įstatymais, Vyriausybės nutarimais, kitais teisės aktais ir šiuo Aprašu, užtikrinant saugų mokinių ugdymą, laisvalaikį, sveikatą, saugumą, higieną.

5. Programos finansuojamos Lietuvos Respublikos valstybės biudžeto ir kitomis lėšomis.

6. Lietuvos Respublikos valstybės biudžeto lėšos, skirtos mokinių vasaros stovykloms įgyvendinti, skiriamos Lazdijų rajono savivaldybės tarybos sprendimu.

**II. PROGRAMŲ KONKURSO ORGANIZAVIMAS**

7. Programų konkursą organizuoja Savivaldybės administracija. Informacija apie konkursą skelbiama Savivaldybės internetiniame puslapyje.

8. Programų paraiškas rengėjai teikia Savivaldybės administracijos Švietimo, kultūros ir sporto skyriui iki informaciniame pranešime nustatytos datos.

9. Programų veikloje gali dalyvauti Savivaldybės mokiniai, besimokantys pagal pradinio, pagrindinio ir vidurinio ugdymo programas.

10. Mokinių vasaros stovyklas gali įgyvendinti visi neformaliojo vaikų švietimo teikėjai mokinių vasaros atostogų metu, išskyrus bendrojo ugdymo mokyklas, kurie:

10.1. turi teisę vykdyti švietimo veiklą;

10.2. registruoti Švietimo ir mokslo institucijų registre (toliau – ŠMIR). Registravimo tvarka pateikta adresu www.smir.smm.lt;

10.3. turi mokinių vasaros stovyklai įgyvendinti pritaikytas patalpas, įrangą, priemones;

10.4. atitinka higienos normas ir teisės aktų nustatytus mokinių saugos bei sveikatos reikalavimus;

10.5. turi mokytojų, pagal Lietuvos Respublikos švietimo įstatymą turinčių teisę teikti švietimo paslaugas pagal neformaliojo vaikų švietimo programas.

11. Vienas Programos teikėjas gali pateikti tik vieną paraišką.

12. Programų konkursui pateikiama užpildyta ir pasirašyta paraiškos forma (1 priedas).

13. Programos paraišką, parengtą vadovaujantis šiuo Aprašu, juridiniai ir fiziniai asmenys teikia el. paštu arba Dokumentų ir procesų valdymo sistemoje (DocLogix). Elektronine forma teikiami dokumentai turi būti pasirašyti kvalifikuotu elektroniniu parašu (adoc) arba suformuoti elektroninėmis priemonėmis, kurios leidžia užtikrinti teksto vientisumą ir nepakeičiamumą (PDF), ir pateikti el. paštu aukse.stirbiene@lazdijai.lt. Konkursui pateikti dokumentai pareiškėjams negrąžinami.

14. Programos teikėjai vienu elektroniniu laišku, kurio apimtis ne didesnė nei 15 MB, Programos paraišką su Aprašo 12, 13 punktuose nurodytais dokumentais išsiunčia elektroniniu paštu aukse.stirbiene@lazdijai.lt. Jei Programos paraiška su kitais su paraiška privalomais pateikti dokumentais, siunčiamais vienu laišku, yra didesni nei 15 MB, tokia paraiška turi būti pateikta naudojant specialias didelės apimties byloms siųsti pritaikytas programas ir (ar) mainavietes internete.

15. Konkursui pasibaigus, Programos paraiškos negrąžinamos ir saugomos vienus metus.

**III. PROGRAMŲ VERTINIMAS**

16. Programas vertina Savivaldybės administracijos direktoriaus įsakymu sudaryta Vaikų vasaros poilsio programų vertinimo komisija (toliau – Komisija) iš Savivaldybės administracijos struktūrinių padalinių, dirbančių vaiko gerovės srityje, atstovų. Komisija sudaroma iš 5 narių. Komisijos veiklos forma yra posėdžiai, kurie įforminami protokolais.

17. Komisijos darbą organizuoja Komisijos pirmininkas. Kai Komisijos darbe dėl svarbių priežasčių negali dalyvauti pirmininkas, komisijos pirmininko funkcijas atlieka Komisijos pirmininko pavaduotojas.

18. Komisijos sekretorius informuoja Komisijos narius apie posėdžio laiką, vietą, parengia ir pateikia komisijos nariams su svarstomu klausimu susijusius dokumentus, rašo komisijos posėdžio protokolus, teikia siūlymus dėl Programų finansavimo Savivaldybės administracijos Švietimo, kultūros ir sporto skyriui.

19. Kiekviena Programa vertinama ne mažiau kaip trijų Komisijos narių pagal nustatytą formą ir vertinimo kriterijus, nurodytus Aprašo 2 priede.

20. Komisijos nariai Programas vertina vadovaudamiesi šiuo Aprašu.

21. Programos turi atitikti šiuos bendruosius vertinimo kriterijus:

21.1. atitiktis Aprašo 10 punkto reikalavimams ir kriterijams;

21.2. atitikimas projektinės paraiškos bendriesiems kriterijams (programos pagrindimas; tikslų aiškumas, realumas; uždavinių konkretumas ir sąsaja su tikslu; metodų tinkamumas ir veiksmingumas; siektinų rezultatų konkretumas, sąsaja su numatytomis veiklomis, atitikimas tikslams; sėkmės kriterijų ir jų (į-) vertinimo būdų numatymas; veiklų realumas, konkretumas ir nuoseklumas, atitikimas laukiamiems rezultatams; patirties sklaidos / informacijos viešinimo numatymas);

21.3. idėjos aktualumas / naujumas / patrauklumas; projekto naudingumas;

21.4. numatyti tinkami, aktyvūs, netradiciniai veiklos metodai ir priemonės, nukreiptos į dalyvių praktinių gebėjimų atskleidimą ar panaudojamą, iniciatyvumo, aktyvumo, kūrybiškumo skatinimą;

21.5. įgyvendinimo aplinkos tinkamumas;

21.6. sąmatos pagrindimas ir tikslingumas, atitikimas programoje numatytų priemonių įgyvendinimui.

22. Pirmenybė teikiama Programoms pagal šiuos kriterijus:

22.1. skirtos mokiniams, turintiems specialiųjų ugdymosi poreikių, atsirandančių dėl įgimtų ar įgytų sutrikimų, nepalankių aplinkos veiksnių, taip pat mokiniams, gaunantiems socialinę paramą arba turintiems teisę į socialinę paramą;

22.2. skatinančioms mokinių kūrybiškumą ir iniciatyvą;

22.3. skatinančioms fizinį aktyvumą ir sveikatos stiprinimą;

22.4. skirtoms pilietinio aktyvumo skatinimui ir žmogiškųjų vertybių ugdymui.

23. Vertinama kiekviena Programos paraiška, skiriant balus pagal vertinimo kriterijus, numatytus Aprašo 2 priede. Pretenduoti į finansavimą gali Programos paraiškos, įvertintos daugiau kaip 50 balų.

24. Komisija sumuoja visų Komisijos narių skirtus balus kiekvienai Programos paraiškai ir išveda aritmetinį vidurkį.

25. Komisija sprendžia dėl kiekvienos Programos paraiškos finansavimo dalies.

26. Kai Programos paraiškoms, surinkusioms 50 ir daugiau balų, finansuoti nepakanka gauto finansavimo iš Lietuvos Respublikos valstybės biudžeto, pirmenybė suteikiama Programos paraiškoms, surinkusioms daugiau balų pagal šeštąjį Aprašo 2 priedo vertinimo kriterijų, o jei Programos paraiškos vienodai įvertintos pagal šeštąjį vertinimo kriterijų, pirmenybė suteikiama Programos paraiškoms, surinkusioms daugiau balų pagal pirmąjį, toliau pagal antrąjį vertinimo kriterijų.

27. Programos paraiška, pateikta pasibaigus nustatytam Programos paraiškų priėmimo terminui, nevertinama.

28. Komisija, atsižvelgdama į Programų paraiškų įvertinimus ir Lietuvos Respublikos valstybės biudžeto lėšas, sudarosiūlomų finansuoti Programų sąrašą.

29. Siūlomų finansuoti Programų sąrašas, kuriame nurodomas Programos pavadinimas, jos įgyvendinimo laikotarpis ir siūloma skirti lėšų suma, pateikiamas Savivaldybės administracijos Švietimo, kultūros ir sporto skyriui.

**IV. PROGRAMŲ FINANSAVIMAS**

30. Savivaldybės administracijos Švietimo, kultūros ir sporto skyrius, remdamasis Komisijos siūlymu, teikia siūlymą Savivaldybės administracijos direktoriui ir parengia Savivaldybės administracijos direktoriaus įsakymą dėl lėšų skirstymo Programoms.

31. Savivaldybės administracijos direktorius su organizacijomis ar kitais teikėjais, kuriems Savivaldybės administracijos direktoriaus įsakymu yra skiriamos lėšos, pasirašo Savivaldybės administracijos direktoriaus įsakymu patvirtintos formos sutartis.

32. Programos vykdytojas prie sutarties prideda Programos sąmatas, parengtas pagal Lietuvos Respublikos finansų ministro įsakymu patvirtintas formas.

33. Programos sąmata (Lietuvos Respublikos finansų ministro įsakymu patvirtintą Programos sąmatos formą) yra neatskiriama sutarties dalis.

34. Programų lėšos gali būti naudojamos tik pagal Programos sąmatą sutartyje nurodytai veiklai vykdyti. Programų sąmatose galima numatyti išlaidas:

34.1. mokinių dalyvavimo mokinių vasaros stovyklose išlaidoms finansuoti;

34.2. maitinimo, nakvynės išlaidoms;

34.3. transporto išlaidoms, kurui;

34.4. patalpų, tiesiogiai naudojamų mokinių vasaros stovyklai, nuomos ir komunalinėms, aplinkos ir kitoms išlaidoms veiklų įgyvendinimo laikotarpiu;

34.5. išlaidoms, kurios reikalingos mokinių vasaros stovyklomsvykdyti, prekėms ir paslaugoms įsigyti ar nuomoti.

35. Mokinių vasaros stovyklos lėšos neskiriamos:

35.1. rekonstrukcijos, remonto, statybos išlaidoms padengti ir ilgalaikiam turtui įsigyti;

35.2. įsiskolinimams padengti;

35.3. išlaidoms, susijusioms su lizingo, išperkamosios nuomos sutartimis;

35.4. fizinių asmenų, dalyvaujančių įgyvendinant mokinių vasaros stovyklų veiklą, darbo užmokesčiui ir su juo susijusiais privalomais mokėti mokesčiais.

36. Programų vykdytojai teisės aktų nustatyta tvarka turi užtikrinti tinkamą Programai skirtų lėšų panaudojimą. Už skirtų lėšų naudojimą ne pagal paskirtį, Programos vykdytojai atsako teisės aktų nustatyta tvarka.

**V. PROGRAMŲ VYKDYMO ORGANIZAVIMAS**

37. Programos organizuojamos vadovaujantis teisės aktų nustatyta tvarka.

38. Stovyklos gali būti įvairių krypčių: bendro pobūdžio, kūrybinės, meninės, kraštotyrinės, gamtotyrinės, ekologinės, sportinės, turistinės, mokslinės, istorinės, kalbų mokymo, konfesinės, mišrios (pvz., kūrybinės-meninės, kraštotyrinės-istorinės ir pan.) ir kitos (pagal poreikį).

39. Vasaros stovyklos (pamainos) trukmė – nuo 5 iki 15 darbo dienų. Programos vienos dienos trukmė – ne mažiau kaip 6 val.

40. Įstaigos, organizacijos, vykdančios Programą, vadovas, vadovaujantis teisės aktų nustatyta tvarka, paskiria atsakingus asmenis už Programos veiklų įgyvendinimą.

**VI. ATSISKAITYMAS UŽ GAUTŲ LĖŠŲ PANAUDOJIMĄ, ATSAKOMYBĖ IR PROGRAMŲ PRIEŽIŪRA**

41. Programos vykdytojai už skirtas jai vykdyti lėšas atsiskaito pagal Programos vykdytojo ir Lazdijų rajono savivaldybės administracijos direktoriaus sudarytas sutartis.

42. Savivaldybė lėšas apskaito kaip valstybės biudžeto lėšas teisės aktų nustatyta tvarka.

43. Savivaldybė už panaudotas valstybės biudžeto lėšas atsiskaito teisės aktų nustatyta tvarka.

44. Programų vykdytojai įstatymų nustatyta tvarka atsako už Programose dalyvaujančių mokinių saugumą, sveikatos priežiūrą, higienos sąlygas ir veiklos organizavimo kokybę bei skirtų lėšų tinkamą naudojimą.

45. Programų įgyvendinimo priežiūrą vykdo Savivaldybės administracijos Švietimo, kultūros ir sporto skyrius.

**VII SKYRIUS**

**BAIGIAMOSIOS NUOSTATOS**

46. Savivaldybės kontrolės ir audito tarnyba bei Centralizuotas savivaldybės vidaus audito skyrius turi teisę tikrinti, ar tikslingai ir efektyviai naudojamos biudžeto lėšos.

47. Šis Aprašas gali būti keičiamas ar papildomas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės mokinių vasaros stovyklų finansavimo tvarkos aprašo

1 priedas

**PROGRAMŲ KONKURSO PARAIŠKA**

|  |
| --- |
| **1. Įstaigos / organizacijos pavadinimas** |
| Adresas, telefonas, elektroninis paštas |

|  |
| --- |
| **2. Programos pavadinimas** |

|  |
| --- |
| **3. Programos vadovas** |
| Pareigos, vardas ir pavardė  |
| Telefono Nr. |
| Elektroninis paštas |

|  |
| --- |
| **4. Programos vykdymo laikas ir dienų skaičius**  |
| Data |
| Dienų skaičius |

|  |
| --- |
| **5. Programos veiklos vieta (adresas)** |

|  |
| --- |
| **6. Dalyviai**  |
| Skaičius iš viso: |
| iš jų mokiniai, turintys specialiųjų ugdymosi poreikių, atsirandančių dėl įgimtų ar įgytų sutrikimų, nepalankių aplinkos veiksnių, taip pat mokiniai, gaunantys socialinę paramą arba turintys teisę į socialinę paramą skaičius: |
| Kaip vykdoma programos dalyvių atranka? |
|  |

|  |
| --- |
| **7. Programos pristatymas (trumpas aprašymas)** |
|  |

|  |
| --- |
| **8. Programos veiklos programa (pateikiamas Programos veiklos planas)** |
|  |

|  |
| --- |
| **9. Programai įgyvendinti reikalingos lėšos:** |
| **9.1. Iš Lazdijų rajono savivaldybės administracijos prašoma suma** |
| **9.2. Kiti finansavimo šaltiniai** |
| **9.3. Iš viso** |

|  |
| --- |
| **10. Detali Programos sąmata**  |

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Išlaidų pavadinimas | Kiekis  | Kaina  | Prekių paskirtis | Iš Lazdijų rajono savivaldybės administracijos programai įgyvendinti prašoma lėšų suma | Lėšos, gaunamos iš kitų šaltinių  |
|  |  |  |  |  |  |  |

|  |
| --- |
| **11. Stovyklos tipas (pabraukti)** |
| dieninė stovykla turistinė stovyklakita (įrašyti) |

|  |
| --- |
| **12. Prie paraiškos pridedami papildomi dokumentai (nurodyti):** |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

A.V.

Data

Lazdijų rajono savivaldybės mokinių vasaros stovyklų

finansavimo tvarkos aprašo

2 priedas

**PROGRAMŲ VERTINIMO LENTELĖ**

|  |  |  |
| --- | --- | --- |
| Programos registracijos Nr. / data | Įstaigos, organizacijos pavadinimas | Programos pavadinimas |
|  |
|  |  |  |  |

Programos paraiška atitinka Programų konkurso kriterijus ir prioritetus \_\_\_\_\_\_\_\_\_\_\_\_ (Taip / Ne)

|  |  |  |  |
| --- | --- | --- | --- |
| Eil.Nr. | Vertinimo kriterijai | Balų skaičius | Skirtų balų skaičius |
| 1. | **Programa atitiktis projektinės paraiškos bendriesiems kriterijams**- visiškai atitinka- iš dalies atitinka- neatitinka  | 1050 |  |
| 2. | **Programos idėjos aktualumas / naujumas / patrauklumas, programos naudingumas** - visiškai atitinka- iš dalies atitinka- neatitinka | 1050 |  |
| 3. | **Programoje numatyti aktyvūs, netradiciniai veiklos metodai ir priemonės, nukreiptos į dalyvių praktinių gebėjimų atskleidimą ar panaudojamą, iniciatyvos, kūrybiškumo skatinimą** - visiškai atitinka- iš dalies atitinka- neatitinka | 1050 |  |
| 4. | **Priemonių įgyvendinimo aplinkos tinkamumas** - visiškai atitinka- iš dalies atitinka- neatitinka | 1050 |  |
| 5. | **Programos sąmatos pagrindimas ir tikslingumas, atitikimas programoje numatytų priemonių įgyvendinimui**- visiškai atitinka- iš dalies atitinka- neatitinka | 1050 |  |
| 6. | **Programos atitiktis konkurso prioritetams**- atitinka 4 ir daugiau prioritetų- atitinka 1–3 prioritetus- neatitinka numatytų prioritetų | 1050 |  |
| 7. | **Programa atitinka Tvarkos aprašo 10–12 punktus**- visiškai atitinka- iš dalies atitinka- neatitinka | 1050 |  |
| 8. | **Paraiškos sąmatos tikslingumas ir pagrįstumas**(pateikiama tiksli veiklų įgyvendinimo sąmata iš skirtų, nuosavų lėšų ir kitų finansavimo šaltinių, nurodytos išlaidos yra tiesiogiai susijusios su projektu ir būtinos jo tikslams bei rezultatams pasiekti, detalizuotos ir atitinkančios rinkos kainas)- visiškai atitinka- iš dalies atitinka- neatitinka | 1050 |  |
| 9. | **Turi kitų finansavimo šaltinių**- visiškai atitinka- iš dalies atitinka- neatitinka | 1050 |  |
| 10. | **Programą vykdo turintys veiklos patirtį vadovai ir vykdytojai** - visiškai atitinka- iš dalies atitinka- neatitinka | 1050 |  |
| Bendra balų suma | **100** |  |

|  |  |
| --- | --- |
| **Komisijos nario išvada**(programą remti, neremti) |  |

**KOMISIJOS NARIO IŠVADA**

Finansuoti siūloma suma, nefinansuoti (neigiamą sprendimą pagrįsti), komisijos siūlymai:

Komisijos narys \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

Data

**LAZDIJŲ RAJONO SAVIVALDYBĖS TARYBOS SPRENDIMO**

 **„DĖL LAZDIJŲ RAJONO SAVIVALDYBĖS MOKINIŲ VASAROS STOVYKLŲ FINANSAVIMO TVARKOS APRAŠO PATVIRTINIMO” PROJEKTO**

**AIŠKINAMASIS RAŠTAS**

2021-05-10

Lazdijų rajono savivaldybės tarybos sprendimo „Lazdijų rajono savivaldybės vaikų vasaros stovyklų finansavimo tvarkos aprašo patvirtinimo” projektas parengtas Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi ir Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 262 punktu bei atsižvelgus į Lietuvos Respublikos švietimo, mokslo ir sporto ministerijos rekomendacijas.

Lietuvos Respublikos švietimo, mokslo ir sporto ministras 2021 m. balandžio 26 d. įsakymu Nr. V- 609 patvirtino Lietuvos Respublikos švietimo, mokslo ir sporto ministro 2018 m. rugsėjo 12 d. įsakymo Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimus, kurie leidžia dėl sudėtingos epidemiologinės Covid-19 situacijos savivaldybėms skirtas ir planuojamas nepanaudoti neformaliojo vaikų švietimo (toliau – NVŠ) lėšas skirti stovykloms, organizuojamoms mokinių atostogų metu, finansuoti. Toks spendimas priimtas, išanalizavus NVŠ lėšų naudojimo situaciją šalyje ir konstatavus sumažėjusias švietimo teikėjų galimybes įgyvendinti NVŠ programas, taip pat siekiant didinti mokinių galimybes dalyvauti mokinių vasaros stovyklose. Dėl valstybės lygio ekstremaliosios situacijos ir (ar) karantino, paskelbto dėl Covid-19 ligos (koronaviruso infekcijos), planuojama nepanaudoti NVŠ lėšų suma, kuri planuojama panaudoti mokinių vasaros stovykloms, tvirtinama savivaldybės tarybos sprendimu ir naudojama mokinių vasaros stovykloms finansuoti pagal savivaldybės patvirtintą finansavimo tvarką.

Remiantis anksčiau minėto Tvarkos aprašo VI1 skyriumi, dėl valstybės lygio ekstremaliosios situacijos ir (ar) karantino, paskelbto dėl COVID-19 ligos, Lazdijų rajono savivaldybėje planuojama nepanaudoti 13 000 eurų iš 95 800 eurų, skirtų NVŠ veikloms organizuoti Lazdijų rajono savivaldybėje. Planuojamą 13 000 eurų sumą, skirtą mokinių vasaros stovykloms įgyvendinti, patvirtinta savivaldybės tarybos sprendimu (sprendimo projektą rengia Biudžeto, finansų ir turto valdymo skyriaus) pagal savivaldybės patvirtintą Lazdijų rajono savivaldybės mokinių vasaros stovyklų finansavimo tvarkos aprašą.

**Sprendimo projekto tikslas** – patvirtinti Lazdijų rajono savivaldybės mokinių vasaros stovyklų finansavimo tvarkos aprašą.

**Neigiamų pasekmių nenumatoma.**

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė